Document ID: 31977D0063

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1976 περί τροποποιήσεως της αποφάσεως 71/306/ΕΟΚ "περί συστάσεως Συμβουλευτικής Επιτροπής για τις Συμβάσεις Δημοσίων Έργων"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πρόταση της Επιτροπής,
Εκτιμώντας:
ότι η εφαρμογή των μέτρων που ελήφθησαν από το Συμβούλιο στον τομέα των συμβάσεων των κρατικών προμηθειών μπορεί να δημιουργήσει προβλήματα τα οποία ενδείκνυται να αντιμετωπισθούν από κοινού με εκείνα που τίθενται στον τομέα των συμβάσεων δημοσίων έργων-
ότι είναι σκόπιμο για το σκοπό αυτόν να τροποποιηθούν οι αρμοδιότητες και η σύνθεση της Συμβουλευτικής Επιτροπής των Συμβάσεων Δημοσίων Έργων,
ΑΠΟΦΑΣΙΖΕΙ:
Άρθρο 1
Η απόφαση 71/306/ΕΟΚ τροποποιείται ως εξής:
α) από το άρθρο 1 διαγράφεται η λέξη "έργων"-
β) στο άρθρο 2, αμέσως μετά τις λέξεις "συμβάσεις δημοσίων έργων", προστίθενται οι λέξεις "και προμηθειών"-
γ) στη δεύτερη παράγραφο του άρθρου 3 αντικαθίστανται οι λέξεις "ένα αναπληρωματικό" από τις λέξεις "ένα ή δύο αναπληρωματικά"-
Άρθρο 2
Από την ημερομηνία ενάρξεως της ισχύος της παρούσης αποφάσεως η επιτροπή μετονομάζεται σε Συμβουλευτική Επιτροπή επί των Δημοσίων Συμβάσεων.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Η ισχύς της αρχίζει από την ημερομηνία της δημοσιεύσεώς της.
Έγινε στις Βρυξέλλες, στις 21 Δεκεμβρίου 1976

Labels: 3
15